b'\n_START_ARTICLE_\nMustamaalattu\n_START_SECTION_\nJuoni\n_START_PARAGRAPH_\nSarja kertoo norjalaisesta liikemiehest\xc3\xa4 Aksel Borgenista (Nicolai Cleve Broch), joka asuu Aasiassa vaimonsa ja poikansa kanssa. Akselilla on kuitenkin synkk\xc3\xa4 menneisyys, josta h\xc3\xa4n ei ole kertonut l\xc3\xa4heisilleen. Norjassa, piskuisessa kotikyl\xc3\xa4ss\xc3\xa4\xc3\xa4n Lifjordissa Aksel oli sukunimelt\xc3\xa4\xc3\xa4n Nilsen ja h\xc3\xa4n oli 20 vuotta sitten syytettyn\xc3\xa4 tytt\xc3\xb6yst\xc3\xa4v\xc3\xa4ns\xc3\xa4 Karinen murhasta. Istuttuaan vuoden vankilassa h\xc3\xa4net kumminkin vapautettiin. Kyl\xc3\xa4l\xc3\xa4iset ja erityisesti uhrin \xc3\xa4iti Eva Hansteen (Lena Endre) ovat sit\xc3\xa4 mielt\xc3\xa4, ett\xc3\xa4 Aksel murhasi Karinen. Kun Aksel saa kuulla, ett\xc3\xa4 Lifjordin suurin ty\xc3\xb6llist\xc3\xa4j\xc3\xa4, Eva Hansteenin luotsaama Solar Tech on konkurssin partaalla, matkaa h\xc3\xa4n Norjaan 20 vuoden tauon j\xc3\xa4lkeen yhti\xc3\xb6t\xc3\xa4 pelastamaan.'